ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে পরপর দু'দিন ৯ লক্ষের বেশি নমুনা পরীক্ষা হয়েছে
মোট নমুনা পরীক্ষা প্রায় ৪ কোটি
দেশে গত দু'সপ্তাহে ১ লক্ষের বেশি নমুনা পরীক্ষা
নয়াদিল্লি, ২৮ আগস্ট, ২০২০
ভারতে পরপর দুই দিন দৈনিক ভিত্তিতে ৯ লক্ষের বেশি কোভিড-১৯ নমুনা পরীক্ষা হয়েছে। 'টেস্ট, ট্র্যাক ও ট্রিট' রণকৌশল অবলম্বন করে কেন্দ্রীয় সরকার ইতিমধ্যেই দেশে দৈনিক ভিত্তিতে ১০ লক্ষ নমুনা পরীক্ষার ব্যবস্থা গড়ে তুলতে সক্ষম হয়েছে। দেশে গত ২৪ ঘন্টায় ৯ লক্ষ ১ হাজার ৩৩৮টি নমুনা পরীক্ষা হয়েছে।
দৈনিক ভিত্তিতে নমুনা পরীক্ষায় ক্রমাগত বৃদ্ধির ফলে দেশে এখনও পর্যন্ত নমুনা পরীক্ষা হয়েছে ৩ কোটি ৯৪ লক্ষ ৭৭ হাজার ৮৪৮। গত দুই সপ্তাহে ১ কোটির বেশি কোভিড-১৯ নমুনা পরীক্ষা হয়েছে।
দেশে প্রতি ১০ লক্ষ জনসংখ্যায় নমুনা পরীক্ষার হার বেড়ে হয়েছে ২৮,৬০৭। ব্যাপক হারে নমুনা পরীক্ষার নীতি গ্রহণ করার ফলেই আক্রান্তদের চিহ্নিতকরণ সম্ভব হচ্ছে। এমনকি, আক্রান্তদের সংস্পর্শে আসা অন্যান্যদেরও দ্রুত চিহ্নিত করে তাঁদের আইসোলেশনে পাঠানো হচ্ছে এবং সময়োপযোগী চিকিৎসা পরিষেবা দেওয়া হচ্ছে।
ব্যাপক হারে নমুনা পরীক্ষার যে কৌশল অবলম্বন করা হয়েছে তার ফলে দেশে নমুনা পরীক্ষাগারের সংখ্যা ক্রমশ বাড়ছে। দেশে আজ পর্যন্ত নমুনা পরীক্ষাগারের সংখ্যা ১,৫৬৪। এর মধ্যে সরকারি নমুনা পরীক্ষাগার রয়েছে ৯৯৮টি এবং বেসরকারি পরীক্ষাগারের সংখ্যা ৫৬৬।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/BD/DM
ইস্পাতমন্ত্রক
ন্যাশনাল মিনারেল ডেভেলপমেন্ট কর্পোরেশন লিমিটেড  জানুয়ারি মাসে সর্বকালের সেরা কর্মদক্ষতার পরিচয় তুলে ধরেছে
নতুন দিল্লি, ০২ ফেব্রুয়ারি, ২০২২
কেন্দ্রীয় ইস্পাত মন্ত্রকের আওতাধীন দেশের বৃহত্তম লৌহ আকরিক উৎপাদনকারী সংস্থা ন্যাশনাল মিনারেল ডেভেলপমেন্ট কর্পোরেশন লিমিটেড  চলতি বছরের জানুয়ারি মাসে ৪.৫৬ মেট্রিক টন লৌহ আকরিক উৎপাদন করেছে। এর মধ্যে জানুয়ারি মাসেই ৪.২৪ মেট্রিক টন লৌহ আকরিক বিক্রিও করেছে। সংস্থার লৌহ আকরিক উৎপাদন ক্ষমতা ১৮.১৪ শতাংশ বৃদ্ধি পেয়েছে। অন্যদিকে, বিক্রির পরিমাণও ১৩.৪ শতাংশ বেড়েছে। সংস্থার পথ চলা শুরু হওয়ার পর থেকে এযাবৎকালে জানুয়ারি মাসেই সর্বোচ্চ লৌহ আকরিক উৎপাদন ও বিক্রি হয়েছে। উল্লেখ্য, চলতি বছরের জানুয়ারি মাস পর্যন্ত গত ১০ মাসে সংস্থার উৎপাদন এবং বিক্রি ক্রমশ বেড়েছে। এই সাফল্যের জন্য এনএমডিসি-এর কার্যনির্বাহী অধিকর্তা শ্রী সুমিত দেবে সংস্থার কর্মীদের অভিনন্দন জানিয়েছেন। তিনি বলেছেন, ২০২২ সালে কেন্দ্রীয় বাজেটে পরিকাঠামোর উপর সরকার বিশেষ নজর দিয়েছে। তিনি বলেন, দেশে ইস্পাত উৎপাদন ১৮ শতাংশ বৃদ্ধি পেয়েছে। আগামী দিনেও এই ধারাবাহিকতা বজায় রাখার জন্য কর্মীদের কাছে আহ্বান জানান তিনি।
CG/SS/SKD/
(Visitor Counter : 105
প্রধানমন্ত্রীরদপ্তর
সন্ত রবিদাস জয়ন্তী উপলক্ষে প্রধানমন্ত্রীর শ্রদ্ধার্ঘ্য
নয়াদিল্লি, ৫ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী সন্ত রবিদাসের জন্মজয়ন্তীতে তাঁর প্রতি শ্রদ্ধা জানিয়েছেন।
প্রধানমন্ত্রী এক ট্যুইটে বলেছেন:
“সন্ত রবিদাসের জন্মজয়ন্তীতে তাঁর প্রতি শ্রদ্ধা জানাই এবং তাঁর মহান বার্তাকে স্মরণ করি। এই উপলক্ষে তাঁর ন্যায়-বিচার, সৌহার্দ্যপূর্ণ ও সমৃদ্ধ সমাজ গড়ে তোলার লক্ষ্যে আমরা কৃতসঙ্কল্পবদ্ধ। ওনার পথ অনুসরণ করেই দরিদ্র মানুষের সেবা এবং সশক্তিকরণের লক্ষ্যে আমরা কাজ করে চলেছি।”
PG/AB/DM/
(
ইস্পাতমন্ত্রক
দুবাইয়ে এক্সপো২০২০-তে ইন্ডিয়া প্যাভিলিয়ন ইস্পাত ক্ষেত্রের সুযোগ ও সম্ভাবনা তুলে ধরবে; আগামীকাল এর উদ্বোধন করবেন কেন্দ্রীয় ইস্পাত মন্ত্রী শ্রী রামচন্দ্র প্রসাদ সিং
ইন্ডিয়া প্যাভিলিয়ন-এ আয়োজন করা হবে ‘ইস্পাত সপ্তাহ’-এর – যোগ দেবেন ভারতের প্রথম সারির ইস্পাত উৎপাদক সংস্থাগুলির প্রতিনিধিরা
নতুন দিল্লি, ১০ মার্চ, ২০২২
দুবাইয়ে এক্সপো২০২০-তে ইন্ডিয়া প্যাভিলিয়নে ১১ই মার্চ ২০২২ থেকে ‘ইস্পাত সপ্তাহ’ উদযাপন করা হবে। কেন্দ্রীয় ইস্পাত মন্ত্রী শ্রী রামচন্দ্র প্রসাদ সিং আগামীকাল এর উদ্বোধন করবেন। সপ্তাহব্যাপী এই উদযাপন ১৭ই মার্চ ২০২২ পর্যন্ত চলবে। এই প্রদর্শনীতে ভারতের ইস্পাত ক্ষেত্রের দক্ষতা, বিপুল সুযোগ এবং ব্যবসায়িক সম্ভাবনার দিগন্ত তুলে ধরা হবে।
ইস্পাত মন্ত্রকের প্রতিনিধি দলের নেতৃত্ব দেবেন কেন্দ্রীয় ইস্পাত মন্ত্রী শ্রী রামচন্দ্র প্রসাদ সিং। সেইল, জেএসডাব্লুউ, জেএসপিএল, টাটা সেইল, এএম/এনএস ইন্ডিয়া সহ ভারতের অগ্রণী ইস্পাত উৎপাদক সংস্থাগুলির প্রতিনিধিরা এর সদস্য হিসেবে থাকবেন।
ভারতের ইস্পাত ক্ষেত্রে বিনিয়োগের সুযোগ সুবিধা নিয়ে আলোচনা করতে এই প্রতিনিধি দলটি আবুধাবির মুবাদালা ইনভেস্টমেন্ট কোম্পানির পদস্থ আধিকারিকদের সঙ্গে বৈঠক করবেন। এছাড়া ইস্পাত ক্ষেত্রে বিনিয়োগ, ভারতীয় ইস্পাত সংস্থাগুলির সঙ্গে সহযোগিতা প্রভৃতি নিয়ে আলোচনা করতে বৈঠক হবে দুবাই চেম্বার অফ কমার্স এবং সংযুক্ত আরব আমিরশাহীর বিভিন্ন ইস্পাত উৎপাদক ও ইস্পাত ব্যবহারকারী সংস্থার প্রতিনিধিদের সঙ্গেও। বিশেষ ধরণের ইস্পাত তৈরির জন্য ৬ হাজার ৩২২ কোটি টাকার যে উৎপাদন ভিত্তিক উৎসাহদান প্রকল্পের ঘোষণা করা হয়েছে, তা নিয়েও সপ্তাহব্যাপী উদযাপনের মধ্যে বিশেষ অধিবেশনে আলোচনা হবে। অন্য দেশগুলির প্যাভিলিয়নও ঘুরে দেখবেন প্রতিনিধি দলের সদস্যরা।
দুবাইয়ে এক্সপো২০২০-তে ইন্ডিয়া প্যাভিলিয়ন সম্পর্কে আরও জানতে দেখুন :
আরও বিশদ তথ্যের জন্য যোগাযোগ করুন –
শ্রী কুলদীপ সিং
এপিসিও ওয়ার্ল্ডওয়াইড
মোবাইল - +৯১ ৯৬১৯৭৩৬৮৮৩
শ্রীমতী শালিনী সায়গল
এপিসিও ওয়ার্ল্ডওয়াইড
মোবাইল - +৯১ ৯৭১১৩০৬৩৭৯
CG/SD/SKD/
(Visitor Counter : 105
শিল্পওবাণিজ্যমন্ত্রক
টি বোর্ড তৃতীয় আন্তর্জাতিক চা দিবস পালন করল
কেন্দ্রীয় বাণিজ্য এবং শিল্প প্রতিমন্ত্রী উন্নত মানের চা উৎপাদনকারী হিসেবে ভারত যাতে শীর্ষে যেতে পারে সেদিকে নজর দেওয়ায় জোর দিলেন
কলকাতা, ২২ মে, ২০২২
কেন্দ্রীয় বাণিজ্য ও শিল্প প্রতিমন্ত্রী শ্রীমতী অনুপ্রিয়া প্যাটেল বলেছেন, আন্তর্জাতিক স্তরে উন্নত গুণমানের এবং জৈব চায়ের দিকে নজর বাড়ছে। অতএব, চায়ের দীর্ঘস্থায়ী উৎপাদনের লক্ষ্যে যৌথ উদ্যোগ নিতে হবে। তৃতীয় আন্তর্জাতিক চা দিবসে শনিবার  টি বোর্ড আয়োজিত অনুষ্ঠানে ভার্চুয়াল ভাষণে মন্ত্রী তরুণ প্রজন্মের কাছে চা-কে আরও আকর্ষণীয় পানীয় হিসেবে তুলে ধরার ওপর জোর দেন যাতে ভবিষ্যতে চায়ের ব্যবহার বাড়ে। আন্তর্জাতিক বাজারে উন্নত মানের চায়ের সরবরাহকারী হিসেবে ভারতকে শীর্ষে নিয়ে যাওয়ার প্রয়োজনীয়তার ওপর-ও জোর দেন তিনি।
টি বোর্ড ইন্ডিয়ার চেয়ারম্যান এবং ডেপুটি চেয়ারম্যান শ্রী সৌরভ পাহাড়ি তাঁর ভাষণে বলেন, গ্রাহকদের পছন্দের ধরন পাল্টানোর সঙ্গে তাল মিলিয়ে চলতে চা শিল্পে নতুন ভাবনার প্রয়োজন আছে। চা সম্পর্কে ভাবমূর্তি বর্তমান ধারার সঙ্গে সামঞ্জস্যপূর্ণ হতে হবে যাতে তা গ্রাহকদের কাছে বিশেষ করে যুবক-যুবতীদের কাছে আকর্ষণীয় হয়ে ওঠে। কোভিড অতিমারীর সময়ে শ্রমিকদের স্বাস্থ্য এবং সুরক্ষার দিকে বিশেষ নজর দেওয়ার জন্য শিল্পের ভূমিকার তিনি প্রশংসা করেন এবং বলেন যে, কঠিন সময়ে শিল্প উল্লেখযোগ্য দৃঢ়তা দেখিয়েছে।
টি বোর্ড ইন্ডিয়া ইন্ডিয়ান টি অ্যাসোসিয়েশনের সহযোগিতায় একটি আলোচনা চক্রের-ও আয়োজন করে  শনিবার তৃতীয় আন্তর্জাতিক চা দিবস উপলক্ষ্যে। রাষ্ট্রসংঘের ক্যালেন্ডার অনুযায়ী এটি অবশ্যই একটি বার্ষিক অনুষ্ঠান।
রাবার বোর্ডের কার্যনির্বাহী অধিকর্তা এবং এমপিইডি-র চেয়ারম্যান এবং টি বোর্ড ইন্ডিয়ার প্রাক্তন চেয়ারম্যান এবং ডেপুটি চেয়ারম্যান ডঃ কে এন রাঘবন তাঁর ভাষণে বলেন, ভারত বিভিন্ন ধরনের চা উৎপাদন করে। ভারতীয় চা শুধুমাত্র একটি পানীয় নয়, এটি ভাবাবেগ এবং জীবনধারার-ও পরিচায়ক। তিনি চা শ্রমিকদের সম্মানে পেয়ালা তুলে ধরেন। এইসব শ্রমিকদের নিরলস পরিশ্রম আমাদের প্রতিদিন চায়ের কাপ পেতে সাহায্য করে, বলে মন্তব্য করেন তিনি।
অনুষ্ঠানে তিনটি অধ্যায়ে আলোচনা চক্রের ব্যবস্থা ছিল। চা ক্ষেত্র এবং অভ্যন্তরীণ চায়ের প্রসারে দীর্ঘস্থায়িত্বের সমস্যা এবং শংসাপত্রের জন্য বাণিজ্য এবং আগামীদিনের বিপণনের সমস্যা এবং ছোট চা উৎপাদকের টিকে থাকার সমস্যা- এই ছিল তিনটি বিষয়।
অনুষ্ঠানের উদ্বোধনী পর্যায়ে অন্য অতিথিদের মধ্যে ছিলেন আইটিএ-র চেয়ারপার্সন শ্রীমতী নয়নতারা পাল চোধুরী এবং ইন্ডিয়ান টি অ্যাসোসিয়েশনের অন্যান্য বিশিষ্ট ব্যক্তিবর্গ- পশ্চিমবঙ্গের প্রযুক্তি শিক্ষা, প্রশিক্ষণ এবং দক্ষতা উন্নয়ন দপ্তরের প্রধান সচিব ডঃ কৃষ্ণ গুপ্ত, গুডরিক গোষ্ঠীর এমডি শ্রী অতুল আস্থানা, সলিডারিডাড এশিয়ার এমডি ডঃ শতদ্রু চট্টোপাধ্যায় প্রমুখ।
অনুষ্ঠান উপলক্ষ্যে এবং সুন্দর পানীয় চা সংক্রান্ত সচেতনতা বাড়াতে কাগজের বিজ্ঞাপন, রেডিও, মোবাইল, এসএমএস, স্টলে স্টলে চায়ের নমুনার মাধ্যমে বিপণন, সামাজিক মাধ্যমে প্রতিযোগিতা, ভারতীয় চা সঙ্গীত প্রতিযোগিতা, ভারতীয় চা শীর্ষক বিশেষ কাপ প্রতিযোগিতা ইত্যাদির আয়োজন করা হয়।
গুণমান-ই প্রাথমিক বিষয়, যার জন্য আন্তর্জাতিক বাজারে ভারতীয় চায়ের নাম। অনুষ্ঠান উপলক্ষ্যে টি বোর্ড ইন্ডিয়া বিভিন্ন চা বাগানে বিশেষ চা তোলার কর্মসূচির আয়োজন করে। এই চায়ের বিশেষ নিলাম হবে এ বছর জুন মাসে বিভিন্ন নিলাম কেন্দ্রে।
(SSS/AP/NS
দক্ষতাউন্নয়নওশিল্পোদ্যোগমন্ত্রক
মহাত্মা গান্ধী জাতীয় ফেলোশিপ
নয়াদিল্লি, ০২ ডিসেম্বর, ২০১৯
মহাত্মা গান্ধী জাতীয় ফেলোশিপ  কর্মসূচি রূপায়ণের জন্য দক্ষতা উন্নয়ন ও শিল্পোদ্যোগ মন্ত্রক ব্যাঙ্গালোরের ইন্ডিয়ান ইন্সটিটিউট অফ ম্যানেজমেন্টের সঙ্গে চুক্তি স্বাক্ষর করেছে। এই কর্মসূচির উদ্দেশ্য হ’ল – জেলা পর্যায়ের দক্ষতা বাড়ানো। দু’বছরের এমজিএনএফ কর্মসূচিতে জেলা প্রশাসনের সঙ্গে হাতেনাতে প্রশিক্ষণ দেওয়ার সুবিধা রয়েছে। এমনভাবে এই কর্মসূচি প্রণয়ন করা হয়েছে, যাতে শিক্ষার্থীদের উপযুক্ত প্রশিক্ষণ দিয়ে জেলা পর্যায়ে দক্ষ ব্যক্তিদের সাহায্যে দক্ষতা উন্নয়নমূলক কর্মসূচির এক অনুকূল বাতাবরণ গড়ে তোলা যায়। কোর্স শেষ হলে শিক্ষার্থীকে পাবলিক পলিসি অ্যান্ড ম্যানেজমেন্ট সংক্রান্ত সার্টিফিকেট দেওয়া হয়ে থাকে। এমজিএনএফ থেকে সফলভাবে উত্তীর্ণ ৭৫ জনকে পরীক্ষামূলকভাবে দেশের ৬টি রাজ্যের ৭৫টি জেলায় দক্ষতা বিকাশে কাজে লাগানো হবে। এমজিএনএফ কোর্স থেকে উত্তীর্ণদের মনোনয়ন প্রক্রিয়া এখনও সম্পূর্ণ হয়নি। পরীক্ষার পর সাক্ষাৎকারের ভিত্তিতে নির্বাচিত প্রার্থীদের চূড়ান্ত তালিকা ঘোষণা করা হবে।
লোকসভায় আজ এক প্রশ্নের লিখিত জবাবে এই তথ্য দেন কেন্দ্রীয় দক্ষতা উন্নয়ন ও শিল্পোদ্যোগ মন্ত্রী শ্রী আর কে সিনহা।
CG/BD/SB
(Visitor Counter : 66
যুবওক্রীড়াবিষয়কমন্ত্রক
ক্রীড়া প্রতিভার সন্ধানের উদ্দেশ্যে পোর্টাল
নয়াদিল্লি, ১১ জুলাই, ২০১৯
দেশের বিভিন্ন স্থানে প্রতিভাবান ক্রীড়াবিদদের সন্ধান চালাতে ২০১৭ সালের আগস্ট মাসে যুব বিষয়ক ও ক্রীড়া মন্ত্রক স্পোর্টস অথরিটি অফ ইন্ডিয়ার  মাধ্যমে ন্যাশনাল ট্যালেন্ট সার্চ পোর্টাল চালু করে। এই পোর্টালে ক্রীড়াবিদরা নিজস্ব প্রোফাইল আপলোড করে এসএআই-এর প্রশিক্ষণ কেন্দ্র কিংবা স্পেশাল এরিয়া গেম্সগুলিতে ভর্তির জন্য অনলাইনে আবেদন করতে পারেন। এখনও পর্যন্ত মোট ৪ লক্ষ ৬২ হাজার ৮৩ জন ক্রীড়াবিদ এই পোর্টালটি কাজে লাগিয়েছেন এবং ৪১ জন ক্রীড়া প্রশিক্ষার্থীকে বাছাই করা হয়েছে। ক্রীড়াবিদরা, যাঁরা এসএআই কেন্দ্রগুলিতে ভর্তি হতে চান, তাঁরা যে কোন সময়েই পোর্টালের মাধ্যমে আবেদন জমা দিতে পারেন। আবেদনগুলি পোর্টালের বিশেষ সেল খতিয়ে দেখার পর উপযুক্ত প্রার্থীদের আবেদন তাঁদের কাঙ্খিত এসএআই প্রশিক্ষণ কেন্দ্রে পাঠানো হয়।
লোকসভায় এক প্রশ্নের লিখিত জবাবে এই তথ্য জানিয়েছেন যুব বিষয়ক ও ক্রীড়া প্রতিমন্ত্রী  শ্রী কিরেন রিজিজু।
CG/SC/DM
(Visitor Counter : 69
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১৪ জানুয়ারি, ২০২২
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১৫৫.৩৯ কোটি টিকার ডোজ দেওয়া হয়েছে
বর্তমানে আরোগ্যের হার ৯৫.২০ শতাংশ
গত ২৪ ঘন্টায় ২,৬৪,২০২ জন নতুন করে আক্রান্ত হয়েছেন
গত ২৪ ঘন্টায় ১ লক্ষ ০৯ হাজার ৩৪৫ জন আরোগ্য হয়ে উঠেছেন, আরোগ্যের সংখ্যা মোট বেড়ে হয়েছে ৩ কোটি ৪৮ লক্ষ ২৪ হাজার ৭০৬
ভারতের সক্রিয় ভাবে করোনা আক্রান্তের পরিমাণ ৩.৪৮ শতাংশ
সাপ্তাহিক ভিত্তিতে আক্রান্তের হার ১১.৮৩ শতাংশ
মোট ৫,৭৫৩ ওমিক্রণ কেস নির্ণয় করা হয়েছে; যা গতকালের তুলনায় ৪.৮৩ শতাংশ বেশি
দৈনিক আক্রান্তের হার ১৪.৭৮ শতাংশ
এ পর্যন্ত ৬৯.৯০ কোটি নমুনা পরীক্ষা করা হয়েছে
গত ২৪ ঘন্টায় ১৭,৮৭,৪৫৭ তুই নমুনা পরীক্ষা করা হয়েছে
CG/ SB
(Visitor Counter : 84
শিল্পওবাণিজ্যমন্ত্রক
সরকার ক্ষুদ্র ব্যবসায়ী ও খুচরো বিক্রেতাদের জন্য সবরকম সহায়তা দেবে-পীযুষ গোয়েল
নয়াদিল্লি, ১৯ জুন, ২০১৯
কেন্দ্রীয় শিল্প-বাণিজ্য এবং রেলমন্ত্রী পীযুষ গোয়েল আজ নতুন দিল্লীতে খুচরো বিক্রেতা, ক্ষুদ্র ব্যবসায়ীদের বিভিন্ন সংগঠনের প্রতিনিধিদের সঙ্গে এক বৈঠকে মিলিত হন। শিল্প-বাণিজ্য দপ্তরের প্রতিমন্ত্রীদ্বয় শ্রী হরদীপ সিং পুরী ও শ্রী সোমপ্রকাশ এই বৈঠকে উপস্হিত ছিলেন।
শ্রী গোয়েল ই-কমার্স ইস্যুর বিভিন্ন দিক নিয়ে ব্যবসায়ী ও বিক্রেতাদের সঙ্গে কথা বলে, তাদের সুবিধা-অসুবিধার কথা বোঝার চেষ্টা করেন। ই-কমার্স ক্ষেত্রে ছোট দোকান, ক্ষুদ্র ব্যবসায়ী এবং খুচরো বিক্রেতাদের সুযোগ-সুবিধার সম্ভাবনার কথাও তিনি খতিয়ে দেখেন। তিনি বৈঠকে উপস্হিত সকল পক্ষের কাছে ই-কমার্স বিষয়ে তাদের ধারণা ও আশঙ্কার কথা বিস্তারিতভাবে জানতে চান। তাঁর মন্ত্রক এবং অন্যান্য সরকারি দপ্তর যাতে ক্ষুদ্র ব্যবসায়ীদের সমস্যা নিরসনে উপযুক্ত ব্যবস্হা গ্রহণ করতে পারে, সেই লক্ষ্যেই এই সমস্যার বিভিন্ন দিক খতিয়ে দেখা হচ্ছে বলে তিনি জানান।
কিরাণা স্টোরর্স, খুচরো ও ক্ষুদ্র ব্যবসায়ী সংগঠনের প্রতিনিধিরা সবার জন্য সমানো সুযোগের ব্যবস্হা করার কথা বলেন। এছাড়া, তারা যেভাবে ই-কমার্সের মাধ্যমে বিদেশী সংস্হার কাছ থেকে অসম প্রতিযোগিতার মুখে পড়ছেন, তা নিয়েও ক্ষুদ্র ব্যবসায়ীরা উদ্বেগ প্রকাশ করেন। বিশেষ করে বিভিন্ন পণ্য দ্রব্যের দাম উদ্দেশ্য প্রনোদিতভাবে কমিয়ে যেভাবে ই-কমার্সের মাধ্যমে ব্যবসা করা হচ্ছে, তা নিয়ে তারা উদ্বেগ প্রকাশ করেন।
কেন্দ্রীয় শিল্প-বাণিজ্য মন্ত্রী পুনরায় জানান, ভারত সরকার বিদেশী কোম্পানীগুলি কর্তৃক বহু ব্রান্ডের খুচরো ব্যবসা অনুমোদন করবে না। তিনি ব্যবসায়ীদের উত্থাপিত প্রত্যেকটি সমস্যা খতিয়ে দেখার আশ্বাস দেন। তিনি ক্ষুদ্র ব্যবসায়ী এবং খুচরো বিক্রেতাদের সব ধরণের সহায়তা দেওয়ার আশ্বাস দেন। তিনি সরকারের খসড়া ই-কমার্স নীতি নিয়ে সব ধরণের প্রস্তাব ও মতামত আগামী ৫ দিনের মধ্যে জানানো জন্য ক্ষুদ্র ব্যবসায়ীদের কাছে আহ্বান জানান। মন্ত্রী বলেন, এই ধরণের প্রস্তাব ও মতামত গুরুত্ব দিয়ে বিবেচনার পরই ই-কমার্স নীতি চুড়ান্ত করা হয়। তিনি সংশ্লিষ্ট ব্যবসায়ীদের মুদ্রা যোজনার মতো প্রকল্পের সুবিধা নিয়ে তাদের ব্যবসার উন্নতির প্রস্তাব দেন। মন্ত্রী জানান, দেশকে ৫ লক্ষ কোটি ডলারের অর্থনীতিতে পরিণত করার লক্ষ্যে বিশ্বব্যাপী মূল্য শৃঙ্খলের সঙ্গে নিজেদের যুক্ত রাখতে হবে এবং কোনভাবেই বিচ্ছিন্ন হওয়া চলবে না।
CG/PB/NS
(Visitor Counter : 140
বিজ্ঞানওপ্রযুক্তিমন্ত্রক
কেন্দ্রীয় মন্ত্রী ডঃ জিতেন্দ্র সিং পরিচ্ছন্ন ও দূষণ মুক্ত শক্তি ক্ষেত্রে আরও বেশি ভারত - মার্কিন সহযোগিতার আহ্বান জানিয়েছেন
নতুন দিল্লি, ১৪ সেপ্টেম্বর, ২০২১
কেন্দ্রীয় বিজ্ঞান ও প্রযুক্তি প্রতিমন্ত্রী ডঃ জিতেন্দ্র সিং পরিচ্ছন্ন ও দূষণ মুক্ত শক্তি ক্ষেত্রে আরও বেশি ভারত - মার্কিন সহযোগিতার আহ্বান জানিয়েছেন। আনবিক বা পারমানবিক কর্মসূচির প্রসারে ভারতের অগ্রাধিকারের কথা পুনরায় উল্লেখ করে ডঃ সিং জানান, দূষণ মুক্ত শক্তির ক্ষেত্রে আনবিক শক্তি না কেবল একটি গুরুত্বপূর্ণ উৎস, সেই সঙ্গে স্বাস্থ্য ও কৃষি ক্ষেত্রে এর ব্যাপক প্রয়োগ হয়ে থাকে।
মার্কিন উপ-শক্তি সচিব ডেভিড এম তুর্ক-এর নেতৃত্বে একটি উচ্চ পর্যায়ের মার্কিন প্রতিনিধি দলের সঙ্গে বৈঠকে ডঃ সিং বলেন, ভারত ও মার্কিন যুক্তরাষ্ট্র দুই দেশই পরিচ্ছন্ন শক্তি ক্ষেত্রে বিশেষ করে জৈব জ্বালানী ও হাইড্রোজেনের মত দূষণ মুক্ত শক্তির উৎসগুলিতে কৌশলগত অংশীদারিত্বে পরিবর্তন আনছে। প্রতিনিধি দলটি আজ নতুন দিল্লিতে ডঃ সিং-এর সঙ্গে সাক্ষাৎ করে।
ডঃ সিং প্রতিনিধি দলটিকে জানান, আগামী এক দশকে ভারত বর্তমানের তুলনায় তিন গুণ বেশি আনবিক শক্তি উৎপাদনে সক্ষম হবে। বর্তমানে দেশে আনবিক শক্তি উৎপাদন পরিমাণ ৬ হাজার ৭৮০ মেগাওয়াট। এই শক্তির পরিমাণ ২০৩১ নাগাদ ২২ হাজার ৪৮০ মেগাওয়াটে পৌঁছোবে।
আনবিক শক্তি ক্ষেত্রে যৌথ উদ্যোগ গড়ে তোলার জন্য প্রধানমন্ত্রী নরেন্দ্র মোদীর পরিকল্পনার কথা উল্লেখ করে ডঃ সিং বলেন, খাদ্য সংরক্ষণের জন্য গামা বিকিরণ প্রযুক্তি ইতিমধ্যেই বেসরকারি সংস্থার সঙ্গে বিনিময় করা হয়েছে। বর্তমানে সরকারি, আধাসরকারি ও বেসরকারি মিলিয়ে মোট ২৬টি সংস্থা বিভিন্ন খাদ্য পণ্যের সংরক্ষণে বিকিরণ পদ্ধতি কাজে লাগাচ্ছে। তিনি মানব জাতির কল্যাণে সুলভে ক্যান্সার ও অন্যান্য বিরল রোগের চিকিৎসায় মেডিকেল আইসোটোপ উৎপাদনে সরকারি, বেসরকারি ও অংশীদারিত্বের ভিত্তিতে রিসার্চ রিয়েক্টর স্থাপনে প্রস্তাব দেন।
মার্কিন উপ-শক্তি সচিব ডেভিড এম তুর্ক আশ্বাস দিয়ে জানান, আনবিক শক্তি ক্ষেত্রে ভারতের সঙ্গে তাঁর দেশ সহযোগিতা আরও নিবিড় করবে। গ্রীণ হাইড্রোজেন ক্ষেত্রেও ভারতের সঙ্গে সম্পর্ক আরও নিবিড় করার আশ্বাস দেন তিনি।
ডঃ সিং আরও বলেন, জৈব জ্বালানী, পুনর্নবিকরণযোগ্য শক্তি এবং গ্রীণ হাইড্রোজেনের দ্রুত ব্যবহার বৃদ্ধির ফলে ভারত কার্বন নিঃসরণের পরিমাণ কমিয়ে আনার লক্ষ্যে গুরুত্বপূর্ণ ভূমিকা পালনে প্রস্তুত। ভারত সরকার ইতিমধ্যেই যানবাহন ক্ষেত্রের পাশাপাশি ইস্পাত, সিমেন্ট ও কাঁচ প্রস্তুতকারক সংস্থাগুলিকে হাইড্রোজেন জ্বালানী ও এই সংক্রান্ত প্রযুক্তি প্রয়োগে উৎসাহ দিচ্ছে।
দুই দেশের শিক্ষা প্রতিষ্ঠানগুলির মধ্যে বিজ্ঞান ও প্রযুক্তির পাশাপাশি প্রাতিষ্ঠানিক বিনিময় কর্মসূচিতে সহযোগিতার কথা উল্লেখ করে ডঃ সিং বলেন, ভারত সুসংবদ্ধ জৈব জ্বালানী পরিশোধন অভিযান শুরু করার প্রস্তাব করেছে। মার্কিন যুক্তরাষ্ট্র ভারতের এই উদ্যোগে সক্রিয় ভাবে সাহায্য করছে। কোভিড-১৯ মহামারীর প্রেক্ষিতে মার্কিন - ভারত বিজ্ঞান ও প্রযুক্তি এনডাউমেন্ট ফান্ড দুই দেশের ১১টি প্রতিষ্ঠানকে পুরস্কৃত করেছে। এই সংস্থাগুলি গবেষণা ও উদ্ভাবনের কাজে যুক্ত।
ডঃ সিং আরও জানান, সারা বিশ্ব দেখেছে গত ৭ বছরে প্রধানমন্ত্রী মোদী কিভাবে জলবায়ু সঙ্কটের মোকাবিলায় গ্রীণ টেকনলোজি বা পরিবেশ বান্ধব প্রযুক্তির প্রয়োগে বড় ভূমিকা নিয়েছেন। তিনি আরও জানান, এবারের স্বাধীনতা দিবসের ভাষণে মোদী আগামী ২৫ বছরে বিজ্ঞান ও প্রযুক্তির গুরুত্বপূর্ণ ভূমিকা পালনের কথা আরও একবার উল্লেখ করেছেন। ডঃ সিং বলেন, যাবতীয় প্রযুক্তিগত উদ্ভাবনের মূল উদ্দেশ্যই হল সাধারণ মানুষের জীবন-যাপন আরও সহজ করে তোলা।
CG/BD/AS/
(Visitor Counter : 150
প্রধানমন্ত্রীরদপ্তর
দেশের গ্রামগুলির ৬০ শতাংশ বাড়িতে নলবাহিত পানীয় জল পৌঁছে যাওয়ায় সন্তোষ প্রকাশ প্রধানমন্ত্রীর
নয়াদিল্লি, ৪ এপ্রিল, ২০২৩
প্রধানমন্ত্রী শ্রী নরেন্দ্র মোদী দেশের গ্রামগুলির ৬০ শতাংশ বাড়িতে নলবাহিত পানীয় জল পৌঁছে যাওয়ায় সন্তোষ প্রকাশ করেছেন। তিনি বলেন, এ এক অভূতপূর্ব সাফল্য। এর ফলে বহু মানুষের জীবনযাপন সহজ হবে। শ্রী মোদী বলেন, সময়ের সঙ্গে সঙ্গে দ্রুত গতিতে এই কাজ সম্পন্ন করতে আমাদের তরফে সম্ভাব্য সব রকম চেষ্টা চালানো হচ্ছে।
কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত-এর এক ট্যুইটের জবাবে প্রধানমন্ত্রী তাঁর ট্যুইটে বলেন;
“এ এক অভূতপূর্ব সাফল্য। এরফলে বহু মানুষের জীবন যাপন সহজ হবে। সময়ের সঙ্গে সঙ্গে দ্রুত গতিতে এই কাজ সম্পন্ন করতে আমাদের তরফে সম্ভাব্য সব রকম চেষ্টা চালানো হচ্ছে।”
PG/PM/NS
(
তথ্যওসম্প্রচারমন্ত্রক
পীড়াদায়ক শিরোনাম ব্যবহার করা থেকে বিরত থাকতে তথ্য ও সম্প্রচার মন্ত্রক বেসরকারি চ্যানেলগুলির জন্য পরামর্শ জারি করেছে
নয়াদিল্লী, ২৩ এপ্রিল, ২০২২
কেন্দ্রীয় তথ্য ও সম্প্রচার মন্ত্রক আজ বেসরকারী টিভি নিউজ চ্যানেলগুলিকে মিথ্যে দাবি করা এবং পীড়াদায়ক শিরোনাম ব্যবহার করা থেকে বিরত থাকার পরামর্শ দিয়েছে। এদিন জারি করা বিস্তারিত অ্যাডভাইজারিতে মন্ত্রক দ্য কেবল টেলিভিশন নেটওয়ার্ক  আইন ১৯৯৫-এর ২০ নম্বর ধারার আওতায় নির্ধারিত অনুষ্ঠান বিধিগুলি মেনে চলার আহ্বান জানিয়েছে।
মন্ত্রকের নজরে এসেছে যে, সাম্প্রতিক অতীতে বেশ কয়েকটি স্যাটেলাইট টিভি চ্যানেল এমনভাবে ঘটনা ও অনুষ্ঠান সম্প্রচার করেছে যা অসত্য, বিভ্রান্তকর ও চাঞ্চল্যকর। এতে সামাজিকভাবে গ্রহণযোগ্য নয় এমন ভাষা ও মন্তব্য ব্যবহার করা হয়েছে। ফলে তা রুচিবোধ ও শালীনতায় আঘাত হেনেছে এবং এতে অসঙ্গত, মান হানিকর ও সাম্প্রদায়িক অভিসন্ধি রয়েছে। অ্যাডভাইজারিতে ইউক্রেন-রাশিয়ার যুদ্ধ এবং উত্তর-পশ্চিম দিল্লীর ঘটনার উল্লেখ রয়েছে, যেখানে টিভি চ্যানেলের সংবাদের বিষয়বস্তু ও বিতর্কে অনুষ্ঠানবিধিও লঙ্ঘন করা হয়েছে।
ইউক্রেন-রাশিয়ার যুদ্ধের প্রতিবেদনের ক্ষেত্রে মন্ত্রকের নজরে এসেছে যে, চ্যানেলগুলি সংবাদের বিষয়বস্তুর সঙ্গে সম্পর্কহীন পীড়াদায়ক শিরোনাম ব্যবহার করছে। সাংবাদিকরা অপ্রমানিত ও মনগড়া দাবি করছে এবং দর্শকদের উস্কে দেওয়ার জন্য অতিশয়োক্তি ব্যবহার করছে। দিল্লীর হিংসার ক্ষেত্রে কিছু চ্যানেল এ ধরণের উস্কানিমূলক শিরোনাম এবং হিংসার ভিডিও প্রচার করেছে। এতে সম্প্রদায়ের মধ্যে সাম্প্রদায়িক বিদ্বেষ উস্কে দেওয়ার পাশাপাশি শান্তি ও আইন-শৃঙ্খলা ব্যাহত হতে পারে। চ্যানেলগুলি কর্তৃপক্ষের কর্মকান্ডকে সাম্প্রদায়িক রঙ দিয়ে শিরোনাম তৈরি করেছে।
মন্ত্রক বেসরকারি টিভি চ্যানেলগুলিকে অসংসদীয়, উস্কানিমূলক ও সামাজিকভাবে গ্রহণযোগ্য নয় এমন ভাষা, সাম্প্রদায়িক মন্তব্য ও অবমাননাকর তথ্যসূত্র সম্প্রচারের বিরুদ্ধে সতর্ক করে জানিয়েছে যে, এতে দর্শকদের ওপর নেতিবাচক মানসিক প্রভাব পড়তে পারে এবং সাম্প্রদায়িক বিভেদ সৃষ্টি হতে পারে। ফলে শান্তি ব্যাহত হতে পারে।
এই আইন লঙ্ঘনের দৃষ্টান্তগুলি উল্লেখ করে মন্ত্রক প্রচারিত অনুষ্ঠানগুলির বিষয়ে আজ গভীর উদ্বেগ প্রকাশ করেছে এবং দ্য কেবল টেলিভিশন নেটওয়ার্ক  আইন ১৯৯৫ এবং এর আওতাধীন বিধিগুলি যাতে লঙ্ঘিত না হয়, তারজন্য পরামর্শ জারি করেছে।
তথ্য ও সম্প্রচার মন্ত্রকের ওয়েবসাইট- http://www.mib.gov.in/ তে এই পরামর্শের বিষয়ে বিস্তারিত তথ্য পাওয়া যাবে।
(CG/SS/NS
প্রধানমন্ত্রীরদপ্তর
শিক্ষক দিবসের প্রাক্কালে ২০২৩-এর জাতীয় শিক্ষক পুরস্কারজয়ীদের সঙ্গে আপালচারিতায় প্রধানমন্ত্রী
তৃণমূল স্তরে সাফল্য অর্জনকারীদের সম্পর্কে শিশুদের শিক্ষা দেওয়ার প্রয়োজনীয়তার ওপর গুরুত্ব প্রধানমন্ত্রীর
স্কুলগুলিতে দেশের বিভিন্ন অংশের সংস্কৃতি ও বৈচিত্র্য উদযাপন করুন : প্রধানমন্ত্রী
পড়ুয়াদের মধ্যে কৌতূহল সৃষ্টির প্রয়োজনীয়তার ওপর গুরুত্ব প্রধানমন্ত্রীর
নতুনদিল্লি ৪ সেপ্টেম্বর
শিক্ষক দিবসের প্রাক্কালে প্রধানমন্ত্রী শ্রী নরেন্দ্র মোদী আজ ২০২৩-এর জাতীয় শিক্ষক পুরস্কারজয়ীদের সঙ্গে আলাপচারিতায় মিলিত হন। এই আলাপচারিতায় যোগ দিয়েছিলেন ৭৫ জন পুরস্কারজয়ী শিক্ষক।
দেশের তরুণদের শিক্ষাদানের ক্ষেত্রে শিক্ষকদের প্রয়াসের প্রশংসা করেন প্রধানমন্ত্রী। তিনি ভালো শিক্ষকদের গুরুত্ব এবং দেশ গঠনে তাঁদের ভূমিকার কথা তুলে ধরেন। তৃণমূল স্তরে সাফল্য অর্জনকারীদের সম্পর্কে শিশুদের শিক্ষাদানের মাধ্যমে তাদের অনুপ্রাণিত করার প্রয়োজনীয়তার ওপর জোর দেন প্রধানমন্ত্রী।
শ্রী মোদী আমাদের দেশের আঞ্চলিক ঐতিহ্য এবং ইতিহাস সম্পর্কে তাঁর মতামত ব্যক্ত করেন এবং আঞ্চলিক ইতিহাস ও সংস্কৃতি সম্পর্কে পড়ুয়াদের অনুপ্রাণিত করার জন্য শিক্ষকদের কাছে আর্জি জানান। বৈচিত্র্যে ভরা এই দেশের শক্তি সম্পর্কে উল্লেখ করে প্রধানমন্ত্রী স্কুলগুলিতে ভারতের বিভিন্ন অংশের সংস্কৃতি ও বৈচিত্র্য উদযাপন করার জন্য শিক্ষকদের অনুরোধ জানান।
চন্দ্রযান ৩-এর সাফল্য সম্পর্কে উল্লেখ করতে গিয়ে বিজ্ঞান এবং প্রযুক্তি সম্পর্কে পড়ুয়াদের মধ্যে কৌতূহল সৃষ্টির প্রয়োজনীয়তার কথা তুলে ধরেন প্রধানমন্ত্রী। তিনি তরুণদের দক্ষতার শিক্ষা এবং তাঁদের ভবিষ্যতের উপযোগী করে গড়ে তোলার গুরুত্বের কথা উল্লেখ করেন।
মিশন লাইফ সম্পর্কে বলতে গিয়ে প্রধানমন্ত্রী ব্যবহার এবং ছুঁড়ে ফেলার সংস্কৃতির পরিবর্তে পুনর্ব্যবহারের গুরুত্বের কথা তুলে ধরেন। বেশ কয়েকজন শিক্ষক তাঁদের স্কুলে স্বচ্ছতা কর্মসূচি সম্পর্কে প্রধানমন্ত্রীকে অবহিত করেন। তাঁদের পেশাগত জীবনে ক্রমাগত শিক্ষা এবং দক্ষতার উন্নতির ধারা বজায় রাখার জন্য শিক্ষকদের পরামর্শ দেন শ্রী মোদী।
শিক্ষক দিবসের উদ্দেশ্য হল, দেশের সেরা শিক্ষকদের অবদানকে স্বীকৃতি দেওয়া এবং সেইসব শিক্ষককে সম্মানিত করা, যাঁরা শুধুমাত্র শিক্ষার গুণগত মানের উন্নতি ঘটাননি, সেইসঙ্গে পড়ুয়াদের জীবনেরও মানোন্নয়ন ঘটিয়েছেন। এবছর পুরস্কারের কলেবর বাড়িয়ে বিদ্যালয় শিক্ষা ও সাক্ষরতা দফতরের বাছাই করা শিক্ষকদের পাশাপাশি উচ্চশিক্ষা ও দক্ষতা উন্নয়ন মন্ত্রকের বাছাই করা শিক্ষকদেরও পুরস্কৃত করা হচ্ছে।
(AC/MP/CS
রেলমন্ত্রক
কলকাতায় ইস্ট ওয়েস্ট মেট্রো করিডরের প্রথম পর্যায়ের সূচনা রেলমন্ত্রীর
কলকাতা, ১৩ ফেব্রুয়ারি ২০২০
কেন্দ্রীয় রেল,বাণিজ্য এবং শিল্প মন্ত্রী শ্রী পীযূষ গোয়েল আজ ইস্ট ওয়েস্ট মেট্রো করিডরের প্রথম পর্যায়ের সল্টলেক স্টেডিয়াম থেকে সেক্টর ফাইভ এর মধ্যে মেট্রো পরিষেবার সূচনা করলেন। পাঁচ কিলোমিটার দীর্ঘ এই মেট্রো করিডর সল্টলেক সেক্টর ফাইভ,করুণাময়ী, সেন্ট্রাল পার্ক, সিটি সেন্টার,বেঙ্গল কেমিক্যাল এবং সল্টলেক স্টেডিয়াম স্টেশনকে যুক্ত করেছে। প্রথম দু কিলোমিটার পর্যন্ত ৫ টাকা এবং ৫-১০ কিলোমিটার পর্যন্ত যাত্রী ভাড়া ১০ টাকা নির্ধারণ করা হয়েছে। সকাল ৮টা থেকে রাত্রি ৮ টা পর্যন্ত এই পরিষেবা পাওয়া যাবে।আজ থেকেই এই পরিষেবা জনসাধারণের জন্য চালু হয়ে গেল।
সময় মতো এই কাজ শেষ করার জন্য রেলের আধিকারিক ও কর্মীদের ধন্যবাদ জানান শ্রী গোয়েল। তিনি বলেন এই পরিষেবায় যাত্রীরা স্বাচ্ছন্দে যাতায়াত করতে পারবেন। এ বছর দুর্গাপুজোর তিন চার মাস আগেই ফুলবাগান পর্যন্ত মেট্রো করিডরের কাজ সম্পূর্ণ হয়ে যাবে বলে একই সঙ্গে আশা প্রকাশ করেন তিনি। এ পর্যন্ত ইস্ট ওয়েস্ট মেট্রো করিডরে ৬৫০০ কোটি টাকা খরচ হয়েছে বলেও কথা প্রসঙ্গে তিনি জানান।
রেল মন্ত্রী বলেন রাজ্য সরকার জমির ছাড়পত্র দিলে খুব শীঘ্রই শহরে আরো চারটি মেট্রো লাইনের কাজ শুরু হবে। রাজ্য সরকারের সঙ্গে যোগাযোগ রক্ষা করে যাতে এই কাজ দ্রুত শুরু করা যায় তারজন্য কেন্দ্রীয় বন, জলবায়ু পরিবর্তন এবং পরিবেশ প্রতিমন্ত্রী শ্রী বাবুল সুপ্রিয় কে এগিয়ে আসার আহ্বান জানান রেল মন্ত্রী ।
৮৫৭৪.৯৮ কোটি টাকা ব্যয়ে দেশের মধ্যে প্রথম জলের তলা দিয়ে মেট্রো পরিষেবা এবং সংঘর্ষ ঠেকাতে যোগাযোগ ভিত্তিক ও স্বয়ংক্রিয় ট্রেন নিয়ন্ত্রণ পদ্ধতি চালু হয়েছে । দুর্ঘটনা ও ইচ্ছাকৃত ঝাঁপ ঠেকাতে প্ল্যাটফর্মে রয়েছে স্ক্রিন ডোর। যাত্রী সুবিধার্থে লিফট,চলমান সিঁড়ি, বিশেষ ভাবে সক্ষমদের জন্য বিশেষ ব্যবস্থা, সিসিটিভি, এলইডি আলো এবং প্রতি কামরায় জরুরি ঘোষণা ব্যবস্থা রয়েছে । রবিবার ২৫ টি ও অন্যান্য কাজের দিন ৩৭ টি মেট্রো চলবে। পাঁচ কিলোমিটার যাতায়াত পথে সময় লাগবে ১৩ মিনিট।
এদিন অনুষ্ঠান মঞ্চ থেকে শ্রী পীযূষ গোয়েল হাওড়া স্টেশনে ৩ মেগাওয়াটের রুফ টপ সৌর বিদ্যুৎ প্রকল্প, হাওড়া, মালদহ, শিয়ালদহ,খড়গপুর ডিভিশনে দ্বিতীয়/ তৃতীয় লাইন এবং হাওড়া ও মালদহ ডিভিশনের কাটোয়া- আজিমগঞ্জ ,মণিগ্রাম -নলহাটি শাখায় রেলের বৈদ্যুতিকীরণেরও উদ্বোধন করেন ।
কেন্দ্রীয় বন,জলবায়ু পরিবর্তন এবং পরিবেশ প্রতিমন্ত্রী শ্রী বাবুল সুপ্রিয়, মেট্রো রেলের জেনারেল ম্যানেজার শ্রী মনোজ যোশী, পূর্ব রেলের জেনারেল ম্যানেজার শ্রী সুনিৎ শর্মা, দক্ষিণ পূর্ব রেলের জেনারেল ম্যানেজার শ্রী সঞ্জয় মোহান্তি অনুষ্ঠানে উপস্থিত ছিলেন।
SSS/SS
(Visitor Counter : 19